Diari Oficial de la Generalitat Valenciana


Sumari del DOGV 8210, del 11-01-2018 (2018/141)

Extracte de la Resolució de 22 de desembre de 2017, de la Direcció General d'Esport, per la qual es convoquen beques per a la realització de pràctiques professionals en la Direcció General d'Esport.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8210

Data del DOGV
:   11-01-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/141


Data del document
:   22-12-2017

Organisme emissor
:   Conselleria d'Educació, Investigació, Cultura i Esport

Tipus de document
:   Extracte

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

Extracte de la Resolució de 22 de desembre de 2017, de la Direcció General d'Esport, per la qual es convoquen beques per a la realització de pràctiques professionals en la Direcció General d'Esport. [2018/141]  
BDNS (identif.): 380159  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacionals de Subvencions.  
http://www.pap.minhafp.gob.es/bdnstrans/GE/es/convocatorias  
  
Primer. Persones beneficiàries i modalitat de beques  
Les persones que sol·liciten participar en la convocatòria podran presentar una sol·licitud per cadascuna de les beques sempre que tinguen la titulació establida a continuació, a la data de finalització del termini de presentació de sol·licituds. La titulació i l'àmbit territorial en què es desenvoluparan les activitats són els següents:  
- Una beca, en la Direcció General d'Esport, per a persones amb titulació de grau en Ciències de l'Activitat Física i l'Esport o equivalent.  
  
- Una beca, en la Direcció General d'Esport, per a persones amb titulació de grau en Ciències de l'Activitat Física i l'Esport o equivalent.  
  
- Una beca, en el Servei Territorial de Cultura i Esport d'Alacant, per a persones amb titulació de grau en Ciències de l'Activitat Física i l'Esport o equivalent.  
- Una beca, en el Servei Territorial de Cultura i Esport de Castelló, per a persones amb titulació de grau en Ciències de l'Activitat Física i l'Esport o equivalent.  
- Una beca, en el Servei Territorial de Cultura i Esport de València, per a persones amb titulació de grau en Ciències de l'Activitat Física i l'Esport o equivalent.  
- Una beca, en la Direcció General d'Esport, per a persones amb titulació de llicenciatura o grau en Enginyeria Informàtica.  
  
Segon. Objecte de les beques  
Convocar la concessió, en règim de concurrència competitiva, de sis beques per a la realització de pràctiques professionals en la Direcció General d'Esport amb l'objecte de completar i desenvolupar la formació acadèmica de joves amb titulacions en matèria d'activitat física i esport i enginyeria informàtica.  
L'àmbit funcional per a cadascuna és el que desenvolupa l'article segon de la convocatòria.  
La realització de les beques començarà en la data que s'indique en la resolució de concessió, en tot cas no podrà ser anterior a l'1 d'abril de 2018, i tindran una duració de dotze mesos.  
En qualsevol cas la duració màxima quedarà condicionada a l'existència de dotació econòmica en l'exercici pressupostari 2018 i 2019.  
  
  
Tercer. Base Reguladora  
L'Ordre 70/2016, de 15 de novembre, de la Conselleria d'Educació, Investigació, Cultura i Esport, per la qual s'aproven les bases reguladores de la concessió de beques per a la realització de pràctiques professionals en la Direcció General d'Esport (DOGV 7919, 17.11.2016)  
  
  
Quart. Quantia  
La present convocatòria de beques es realitza pel procediment de tramitació anticipada de l'expedient de despesa, previst en l'Ordre de 26 de setembre de 1994, de la Conselleria d'Economia i Hisenda.  
  
El pressupost estimat màxim destinat a finançar la present convocatòria ascendirà a 74.880,00 euros, i serà a càrrec de l'aplicació pressupostària 58.64.39.901.84, de la Direcció General d'Esport, capítol IV, línia de subvenció S8139000 dels pressupostos de la Generalitat de 2018 i 2019, segons el desglossament següent:  
Import any 2018: 56.160,00 euros.  
Import any 2019: 18.720,00 euros.  
Els imports corresponents a les anualitats de 2018 i 2019 estaran supeditats a l'existència de crèdit adequat i suficient que siga aprovat en les corresponents lleis de pressupostos de la Generalitat en la línia de subvencions.  
Les beques tindran una dotació de 1.000,00 euros mensuals bruts cada una.  
  
Cinqué. Termini de presentació de sol·licituds  
El termini de presentació de les sol·licituds serà de 15 dies hàbils, comptadors a partir de l'endemà de la publicació de la present resolució en el Diari Oficial de la Generalitat Valenciana.  
  
València, 22 de desembre de 2017.- El director general d'Esport: Josep Miquel Moya Torres.